Gautenger verdrink by UmdlotiArgieffoto (Foto: Piper60, Pixabay) ŉ Vakansieganger van Gauteng het Sondagmiddag by Umdloti aan die KwaZulu-Natalse noordkus verdrink. “Twee vriende van Gauteng het in die see gaan swem terwyl die gesin op die strand gesit het,” het Chris Botha, woordvoerder van Netcare 911, gesê. “Paramedici is ontbied nadat die twee mans in ŉ systroom meegesleur is en in die see ingetrek is.” Twee lewensredders het in die onstuimige see ingegaan en een van die lewensredders kon een man bereik en het hom op ŉ dryftoetstel vasgemaak. “Die tweede lewensredder was naby die tweede man toe ŉ sterk stroom hom weer meegesleur het.” Die SAPD se soek- en reddingspan is nog steeds op soek na die vermiste man.